Matthaeus Renzi
Matthaeus Renzi Res apud Vicidata repertae: Nativitas: 11 Ianuarii 1975; Florentia Patria: Italia Familia Genitores: Tiziano Renzi; Laura Bovoli Coniunx: Agnes Landini Matthaeus seu vulgo Matteo Renzi (Florentiae die 11 Ianuarii 1975 natus) est politicus Italicus. Alumnus est universitatis Florentinae, ubi iuribus studuit annoque 1999 baccalaureatus est, dissertatione de Georgio La Pira olim praefecto urbi Florentiae rite submissa. Anno 2004 praeses electus est provinciae Florentinae. Ab anno 2009 usque in 2014 ipse praefectus urbi Florentiae meruit. Sodalis est ab anno 2007 factionis democraticae, cuius die 8 Decembris 2013 dux electus est. Die 22 Februarii 2014 primus minister patriae factus est, omnium antecedentium natu minimus. Die 5 Decembris 2016, in suffragio quod ille ipse suaserat de lege publica rescribenda devictus, dimissionem ab officio primi ministri protulit. Ab anno 2019 factionis ab eo ipso conditae "Italia Viva" dux est. Cum pars guberni Conte II esset, ipse anno 2021 huius crisem generavit.